laion/Wikipedia-Exotic huggingface dataset:
ইউরেশীয় গেছোচড়ুই

ইউরেশীয় গেছোচড়ুই (বৈজ্ঞানিক নাম: Passer montanus) বা লালচেমাথা চড়ুই Passeridae (প্যাসারিডি) গোত্র বা পরিবারের অন্তর্গত Passer (প্যাসার) গণের অন্তর্ভুক্ত এক প্রজাতির চড়ুই। পাখিটি বাংলাদেশ, ভারত ছাড়াও এশিয়া, ইউরোপ ও আফ্রিকার বিভিন্ন দেশে দেখা যায়। ইউরেশীয় গেছোচড়ুইয়ের বৈজ্ঞানিক নামের অর্থ পাহাড়ি চড়ুই (লাতিন: passer = চড়ুই, montanus = পাহাড়ি)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩ কোটি ৮৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত ঘোষণা করা হয় নি। ইউরেশীয় গেছোচড়ুইের চাঁদি ও ঘাড় লালচে-বাদামি এবং দুই গালে সাদার ওপর কালো ছোপ থাকে। এ বৈশিষ্ট্য দেখে পাতি চড়ুই থেকে এদের সহজে আলাদা করা যায়। এছাড়া পূর্ণবয়স্ক স্ত্রী-পুরুষ দুটোই দেখতে একরকম; অপ্রাপ্তবয়স্ক পাখি একটু ফ্যাকাসে বর্ণের। ইউরেশিয়া আর দক্ষিণ-পূর্ব এশিয়ার উষ্ণ অঞ্চলসমূহে এরা প্রজনন করে এবং এসব অঞ্চলে এদের গেছোচড়ুই নামে ডাকা হয়। যুক্তরাষ্ট্রে এ পাখিটি অবমুক্ত করা হয়েছে এবং সেখানে এদের নাম জার্মান চড়ুই। মূলত আমেরিকান গেছোচড়ুই থেকে আলাদা করার জন্য এদের এমন নামকরণ হয়েছে। ইউরেশীয় গেছোচড়ুইের অনেকগুলো উপপ্রজাতি থাকলেও তাদের মধ্যে দৃষ্টিগ্রাহ্য পার্থক্য নেই বললেই চলে। "Passer montanus"। The IUCN Red List of Threatened Species। ৩০ মে ২০১৩ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ১০৫। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৫৩০।  "Passer montanus"। BirdLife International। ২০১৩-১১-০৪ তারিখে মূল থেকে আর্কাইভ করা। সংগ্রহের তারিখ ২০১৩-১০-১৮।  পাখি প্রবেশদ্বার উইকিমিডিয়া কমন্সে ইউরেশীয় গেছোচড়ুই সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: ইউরেশীয় গেছোচড়ুই Photographs and video on ARKive Skull image ওয়েব্যাক মেশিনে আর্কাইভকৃত ১০ নভেম্বর ২০০৭ তারিখে Ageing and sexing (PDF) by Javier Blasco-Zumeta & Gerd-Michael Heinze Tree Sparrow videos, photos & sounds ওয়েব্যাক মেশিনে আর্কাইভকৃত ১৫ জুলাই ২০১১ তারিখে on the Internet Bird Collection Feathers of the Eurasian Tree Sparrow ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে
বন খঞ্জন

বন খঞ্জন (বৈজ্ঞানিক নাম: Dendronanthus indicus) Motacillidae (মোটাসিলিডি) গোত্র বা পরিবারের অন্তর্গত Dendronanthus (ডেন্ড্রোন্যান্থাস) গণের অন্তর্ভুক্ত একমাত্র প্রজাতি। পাখিটি বাংলাদেশ, ভারত ছাড়াও দক্ষিণ, পূর্ব ও দক্ষিণ-পূর্ব এশিয়ার বিভিন্ন দেশে দেখা যায়। বন খঞ্জন বৈজ্ঞানিক নামের অর্থ ভারতীয় গেছো তুলিকা (গ্রিক: dendron = গাছ, anthus = তুলিকা, indicus = ভারতের)। সারা পৃথিবীতে এক বিস্তীর্ণ এলাকা জুড়ে এরা বিস্তৃত, প্রায় ৩৭ লক্ষ ১০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। অন্যসব খঞ্জনের মত এদের লেজ ওপর-নিচে নাচে না বরং পাশাপাশি অনবরত নড়ে। এছাড়া খঞ্জন প্রজাতির পাখিদের মধ্যে এরাই একমাত্র প্রজাতি যারা গাছের ডালে বাসা বানায়। মূলত বনাঞ্চলে দেখা যায় বলে এদের নাম হয়েছে বন খঞ্জন। "Dendronanthus indicus"। The IUCN Red List of Threatened Species। ১৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৩।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ১০৫। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৫৩০–১।  "Dendronanthus indicus"। BirdLife International। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৯-১৮।  পাখি প্রবেশদ্বার উইকিমিডিয়া কমন্সে বন খঞ্জন সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: বন খঞ্জন Photographs and other media ওয়েব্যাক মেশিনে আর্কাইভকৃত ৩০ এপ্রিল ২০১৬ তারিখে Call recordings
বিনয় কুমার

রঙ্গনাথ বিনয় কুমার (কন্নড়: ವಿನಯ್ ಕುಮಾರ್; জন্ম: ১২ ফেব্রুয়ারি, ১৯৮৪) কর্ণাটক রাজ্যের দাবাঙ্গিরি এলাকায় জন্মগ্রহণকারী একজন ভারতীয় ক্রিকেটার। ভারতীয় ক্রিকেট দলের অন্যতম সদস্য হিসেবে টেস্ট ম্যাচ, একদিনের আন্তর্জাতিক এবং টুয়েন্টি২০ স্তরে খেলছেন। ডানহাতি মিডিয়াম ফাস্ট বোলার হিসেবে ঘরোয়া ক্রিকেটে নিজ রাজ্যদল কর্ণাটকে এবং ইন্ডিয়ান প্রিমিয়ার লীগে (আইপিএল) রয়্যাল চ্যালেঞ্জার্স দলের পক্ষে খেলে থাকেন। কর্ণাটক রাজ্যের দাবাঙ্গিরি এলাকায় জন্মগ্রহণকারী বিনয়ের বাবা একজন অটো রিকশা চালক। দাবাঙ্গিরির এক সরকারি বিদ্যালয়ে অধ্যয়ন শেষে এ.আর.জি. আর্টস এন্ড কমার্স কলেজ থেকে বাণিজ্যে স্নাতক ডিগ্রী লাভ করেন। ২০০৪-০৫ মৌসুমে কর্ণাটকের হয়ে রঞ্জি ট্রফি প্রতিযোগিতায় বাংলার বিপক্ষে অংশগ্রহণের মাধ্যমে প্রথম-শ্রেণীর ক্রিকেটে অভিষেক ঘটে বিনয়ের। ২০০৭-০৮ মৌসুমে রঞ্জি ট্রফির দ্বিতীয় সর্বোচ্চ উইকেট সংগ্রহকারীর ভূমিকায় অবতীর্ণ হন ১৮.৫২ রান গড়ে। ২০০৮ সালের ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর দলের সাথে চুক্তিবদ্ধ হন। ২০১০ সাল পর্যন্ত রয়্যাল চ্যালেঞ্জার্স দলের হয়ে আইপিএলে খেলেন। এ সময়ে তিনি দাবাঙ্গিরি এক্সপ্রেস নামে পরিচিতি পান। ২০১১ সালে কুচি তুস্কার্স কেরালা দলে খেলে ২০১২ সালে পুনরায় রয়্যাল চ্যালেঞ্জার্স ব্যাঙ্গালোরে ফিরে আসেন ১ মিলিয়ন মার্কিন ডলারের বিনিময়ে। "India / Players / Vinay Kumar"। ESPNcricinfo। সংগ্রহের তারিখ ২ ফেব্রুয়ারি ২০১২।  Viswanathan, Satish। "Rise and rise of an auto driver's son"। The Times of India। সংগ্রহের তারিখ ২ ফেব্রুয়ারি ২০১২।  "Vinay Kumar"। www.royalchallengers.com। Royal Challengers Bangalore: official website। ১ জুন ২০১৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১২।  "India / Players / Vinay Kumar"। ESPNcricinfo। সংগ্রহের তারিখ ১ ফেব্রুয়ারি ২০১২।  "Records / Ranji Trophy Super League, 2007/08 / Most wickets"। ESPNcricinfo। সংগ্রহের তারিখ ১ ফেব্রুয়ারি ২০১২।  Vinay Kumar Cricket Profile at Cricinfo Vinay Kumar at Royal Challengers Bangalore Vinay Kumar living upto Dhoni's expectations?
২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম দক্ষিণ আফ্রিকা ক্রিকেট দল

দক্ষিণ আফ্রিকা ও পাকিস্তান জাতীয় ক্রিকেট দল ১৪ অক্টোবর, ২০১৩ তারিখ থেকে ১৫ নভেম্বর, ২০১৩ তারিখ পর্যন্ত সংযুক্ত আরব আমিরাত সফর করে। এ সফরে দুইটি টেস্ট, পাঁচটি একদিনের আন্তর্জাতিক ও দুইটি টুয়েন্টি২০ আন্তর্জাতিক ক্রিকেট খেলায় দল দু’টি একে-অপরের বিরুদ্ধে প্রতিদ্বন্দ্বিতা করে। পাকিস্তান এ টসে জয়ী হয়ে ফিল্ডিংয়ের সিদ্ধান্ত নেয়। দক্ষিণ আফ্রিকার প্রথম ইনিংস: ১×৭ বল ওভার পাকিস্তান একাদশ টসে জয়ী হয়ে ব্যাটিংয়ের সিদ্ধান্ত নেয়। প্রতি দলে খেলোয়াড় সংখ্যা: পাকিস্তান একাদশ ১০ (১২ ব্যাটিং, ১০ ফিল্ডিং); সংযুক্ত আরব আমিরাত ১৪ দক্ষিণ আফ্রিকা টসে বিজয়ী হয়ে ব্যাটিংয়ের সিদ্ধান্ত নেয়। পাকিস্তানের পক্ষে - শান মাসুদ ও জুলফিকার বাবরের টেস্ট অভিষেক ঘটে। পাকিস্তান টসে জয়ী হয়ে ব্যাটিংয়ের সিদ্ধান্ত নেয়। দক্ষিণ আফ্রিকা টসে জয়ী হয়ে ব্যাটিংয়ের সিদ্ধান্ত নেয়। পাকিস্তান টসে জয়ী হয়ে ব্যাটিংয়ের সিদ্ধান্ত নেয়। দক্ষিণ আফ্রিকা টসে জয়ী হয়ে ব্যাটিংয়ের সিদ্ধান্ত নেয়। দক্ষিণ আফ্রিকা টসে জয়ী হয়ে ব্যাটিংয়ের সিদ্ধান্ত নেয়। পাকিস্তানের পক্ষে শোয়েব মাকসুদের ওডিআই অভিষেক ঘটে। দক্ষিণ আফ্রিকা টসে জয়ী হয়ে ব্যাটিংয়ের সিদ্ধান্ত নেয়। পাকিস্তান টসে জয়ী হয়ে ব্যাটিংয়ের সিদ্ধান্ত নেয়। দক্ষিণ আফ্রিকা টসে জয়ী হয়ে ব্যাটিংয়ের সিদ্ধান্ত নেয়। Staff, ESPNcricinfo (৯ জুলাই ২০১৩)। "South Africa to play full series against Pakistan in the UAE"। ESPNcricinfo। সংগ্রহের তারিখ ১৫ অক্টোবর ২০১৩।  "PTV fails to submit rights bid for SA, Sri Lanka series"। Dawn। ১ সেপ্টেম্বর ২০১৩। সংগ্রহের তারিখ ১১ সেপ্টেম্বর ২০১১।  "Pakistan v South Africa Test Series, 2013/14: Pakistan Test Squad"। ESPNcricinfo। ১০ অক্টোবর ২০১৩। সংগ্রহের তারিখ ১৫ অক্টোবর ২০১৩।  "Pakistan v South Africa Test Series, 2013/14: South Africa Test Squad"। ESPNcricinfo। ১০ সেপ্টেম্বর ২০১৩। সংগ্রহের তারিখ ১৫ অক্টোবর ২০১৩।  "Pakistan v South Africa Test Series, 2013/14: South Africa One-Day Squad"। ESPNcricinfo। ১০ সেপ্টে ২০১৩। সংগ্রহের তারিখ ১৫ অক্টো ২০১৩।  "Pakistan v South Africa Test Series, 2013/14: South Africa Twenty20 Squad"। ESPNcricinfo। ১১ অক্টোবর ২০১৩। সংগ্রহের তারিখ ১৫ অক্টোবর ২০১৩।  "Records / Pakistan v South Africa Test Series, 2013/14 / Most runs" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২৪।  "Records / Pakistan v South Africa Test Series, 2013/14 / Most wickets" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২৪।  "Records / Pakistan v South Africa ODI Series, 2013/14 / Most runs" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২৪।  "Records / Pakistan v South Africa ODI Series, 2013/14 / Most wickets" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২৪।  "Records / Pakistan v South Africa T20I Series, 2013/14 / Most runs" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২৪।  "Records / Pakistan v South Africa T20I Series, 2013/14 / Most wickets" (ইংরেজি ভাষায়)। ক্রিকইনফো। সংগ্রহের তারিখ ২০১৬-০১-২৪।  "South Africa vs Pakistan in the UAE, 2013–14 / fixtures"। ESPNcricinfo।  Series page on Wisden India "Pakistan v South Africa (in UAE) 2013"। BBC Sports।
তৃপ্তি মিত্র

তৃপ্তি মিত্র, ডাকনাম তৃপ্তি ভাদুড়ী (২৫ অক্টোবর, ১৯২৫ – ২৪ মে, ১৯৮৯) ছিলেন বাংলা ভাষার থিয়েটার ও চলচ্চিত্রের জনপ্রিয় ভারতীয় অভিনেত্রী এবং শম্ভু মিত্রের স্ত্রী যিনি নাটক পরিচালনার জন্য খ্যাত ছিলেন এবং ১৯৪৮ সালে বহুরূপী নাট্যদল প্রতিষ্ঠায় সহযোগিতা করেন। তিনি যুক্তি তক্কো আর গপ্পো, ধরতি কে লাল ইত্যাদি সিনেমায় অভিনয় করেছিলেন। তিনি ১৯৬২ সালে সংগীত নাটক একাডেমী পুরস্কার অর্জন করেন যা গুরুত্বপূর্ণ অবদানের জন্য শিল্পীদের প্রদান করে সংগীত নাটক একাডেমী এবং ১৯৭১ সালে পদ্মশ্রী পুরস্কার পান। তৃপ্তি মিত্র ২৫ অক্টোবর, ১৯২৫ ঠাকুরগাঁয়ে জন্মগ্রহণ করেন। তার পিতার নাম আশুতোষ ভাদুড়ী এবং মাতার নাম শৈলবালা দেবী। ১৯৪৫ সালের ডিসেম্বরে শম্ভু মিত্রের সাথে তার বিয়ে হয়। তার কন্যা শাঁওলি মিত্র একজন অভিনেত্রী। ১৯৪৮ সালে শম্ভু মিত্র এবং তৃপ্তি মিত্র তাদের নিজেদের নাট্যদল বহুরূপী প্রতিষ্ঠা করেন। তিনি ১৯৫৯ সালে ঢাকায় "জাগো হুয়া সাভেরা" নামের উর্দু সিনেমায় অভিনয় করেন যেটি মানিক বন্দ্যোপাধ্যায়ের পদ্মা নদীর মাঝির উপর ভিত্তি করে নির্মিত হয়। তিনি ১৯৮৯ সালের ২৪ মে মৃত্যুবরণ করেন। যুক্তি তক্কো আর গপ্পো (১৯৭৪) চারণকবি মুকুন্দ দাস (১৯৬৮) সেবা (১৯৬৭) কাঞ্চনরাঙা (১৯৬৪) সূর্যস্নান (১৯৬২) মানিক (১৯৬১) শুভ বিবাহ (১৯৫৯) আশা (১৯৫৬) জয় মা কালী বোর্ডিং (১৯৫৫) রিকশাওয়ালা (১৯৫৫) ময়লা কাগজ (১৯৫৪) পথিক (১৯৫৩) বোধোদয় (১৯৫১) গোপিনাথ (১৯৪৮) ধার্তি কে লাল (১৯৪৬) আগুন নবান্ন জবানবন্দী গোপীনাথ উলুখাগড়া চার অধ্যায় (রবীন্দ্রনাথ ঠাকুরের একই নামের উপন্যাসের উপর ভিত্তি করে) রক্তকরবী (রবীন্দ্রনাথ ঠাকুরের একই নামের নাটক) রাজা (রবীন্দ্রনাথ ঠাকুরের একই নামের নাটক) বাকী ইতিহাস ডাকঘর (তিনি প্রযোজনা ও পরিচালনা করেন (রবীন্দ্রনাথ ঠাকুরের) ডাকঘর (নাটক))। সুতরাং অপরাজিতা। সংগীত নাটক একাডেমী পুরস্কার, ১৯৬২। পদ্মশ্রী, ১৯৭১ মধ্যপ্রদেশ সরকার কর্তৃক কালিদাস সম্মান, ১৯৮৯ বাংলা থিয়েটার রায়, অজয় কুমার (আগস্ট ২০১৮)। "রাজনৈতিক ও গুণী ব্যক্তিদের সংক্ষিপ্ত পরিচিতি"। ঠাকুরগাঁও জেলার ইতিহাস (২ সংস্করণ)। ঢাকা: টাঙ্গন প্রিন্টিং এন্ড পাবলিকেশন। পৃষ্ঠা ২৫১। আইএসবিএন 978-9843446497।  |সংগ্রহের-তারিখ= এর |ইউআরএল= প্রয়োজন (সাহায্য) "Tripti Mitra Gomolo Article"। Gomolo। ৩ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১২।  "Bohurupee"। ২ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১২।  ইন্টারনেট মুভি ডেটাবেজে Tripti Bhaduri (ইংরেজি) "SNA: List of Akademi Awardees"। Sangeet Natak Akademi Official website। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৩।  "Padma Awards Directory (1954-2009)" (পিডিএফ)। Ministry of Home Affairs। ১০ মে ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ অক্টোবর ২০১৩।  "Kalidas Award Holders (Theatre)"। Department of Culture, Government of Madhya Pradesh। ২০ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৩।  ইন্টারনেট মুভি ডেটাবেজে তৃপ্তি মিত্র (ইংরেজি)
বাদিয়াখালী ইউনিয়ন

বাদিয়াখালী ইউনিয়ন বাংলাদেশের গাইবান্ধা সদর উপজেলার অন্তর্গত একটি ইউনিয়ন। এই ইউনিয়নের আয়তন ৫৭৪৮ একর (৯ বর্গ কিলোমিটার) । গাইবান্ধা জেলা শহর থেকে ১০ কিঃ মিঃ দক্ষিণে গাইবান্ধা বোনারপাড়া সাঘাটা ফুলছড়ি সড়কে ঘেষে বাদিয়াখালী স্টেশন রোডে নুরুলগঞ্জ হাটের পশ্চিম পার্শ্বে তালুক রিফাইতপুর মৌজায় সদর উপজেলার বাদিয়াখালী ইউনিয়ন অবস্থিত। ইউনিয়নের পূর্বে উদাখালী ইউ.পি, দক্ষিণে পদুম শহর ইউ.পি, পশ্চিমে মনোহরপুর ইউ.পি, এবং উত্তরে বোয়ালী ইউ.পি। কথিত আছে অনেক আগে বাদিয়ারা বসবাস ও ব্যবসা বাণিজ্য করত সে থেকেই এ এলাকার নাম করন হয় বাদিয়াখালী। এ ইউনিয়নের বেশির ভাগ লোক কৃষি কাজ করে।
লক্ষ্মীপুর ইউনিয়ন, গাইবান্ধা সদর

লক্ষ্মীপুর ইউনিয়ন বাংলাদেশের গাইবান্ধা সদর উপজেলার অন্তর্গত একটি ইউনিয়ন। এই ইউনিয়নের আয়তন ৫৫৭৪ একর। গাইবান্ধা সদর উপজেলা হতে ১৪ কিলোমিটার উত্তরে গাইবান্ধা সনু্দরগঞ্জ সড়কের উভয় পার্শে হাট লক্ষ্মীপুর নামক স্থানে লক্ষ্মীপুর ইউনিয়ন অবস্থিত। লক্ষ্মীপুর ইউনিয়নের দক্ষিণে কুপতলা ও খোলাহাটি ইউনিয়ন, পূর্বে মালিবাড়ি ইউনিয়ন, পশ্চিমে সাদুল্লাপুর উপজেলার কামারপাড়া ইউনিয়ন এবং উত্তরে সুন্দরগঞ্জ উপজেলার ধোপাডাংগা ও ছাপড়হাটি ইউনিয়ন অবস্থিত। হিন্দুদের সম্পদের দেবী লক্ষ্মীরনামে তৎকালীন হিন্দু জমিদারেরা এই এলাকার নাম লক্ষ্মীপুর রাখেন। তখন থেকে এই ইউনিয়ন লক্ষ্মীপুর ইউনিয়ন নামে পরিচিত লাভ করে। ২০১১ সালের আদম শুমারি অনুযায়ী নারী ১৬,১৯১ জন ও পুরুষ ১৫,৫০৩ জন। এ ইউনিয়নের বেশির ভাগ লোক কৃষি কাজ করে।
মালিবাড়ী ইউনিয়ন

মালিবাড়ী ইউনিয়ন বাংলাদেশের গাইবান্ধা সদর উপজেলার অন্তর্গত একটি ইউনিয়ন। এই ইউনিয়নের আয়তন ৫১১৮ একর (২০.৭২ বর্গ কিলোমিটার) । ইউনিয়নে গ্রামের সংখ্যা ৫টি ও মৌজার সংখ্যা ৫টি ২০১১ সালের আদম শুমারি অনুযায়ী জনসংখ্যা ২৭৬১৫ জন। শিক্ষার হার ৫৯%
কুপতলা ইউনিয়ন

কুপতলা ইউনিয়ন বাংলাদেশের গাইবান্ধা সদর উপজেলার অন্তর্গত একটি ইউনিয়ন। এই ইউনিয়নের আয়তন ৫১২৫ একর (২০.৭৫ বর্গ কিলোমিটার)। গাইবান্ধা জেলা শহর থেকে ৯ কি.মি. উত্তর পশ্চিমে গাইবান্ধা হাট লক্ষীপুর সড়ক ঘেষে গোডাউনবাজার নামক স্থানে সদর উপজেলার কুপতলা ইউনিয়নের অবস্থান। এর পূর্বে খোলাহাটি ও ঘাগোয়া এবং লক্ষীপুর ইউপি দক্ষিণে খোলাহাটি, বল্লমঝাড় ইউপি, পশ্চিমে কামারপাড়া এবং উত্তরে লক্ষীপুর ইউপি। কথিত আছে অনেক আগে গোডাউন বাজারে বিরাট বড় কুপ ছিল সে থেকেই এ এলাকার নামকরণ হয় কুপতলা। ইউনিয়নের জনসংখ্যা পুরুষ ১৩,৯৪০ জন ও মহিলা ১৪,৮৯৩ জন। শিক্ষার হার ৬৮%। এ ইউনিয়নের বেশির ভাগ লোক কৃষি কাজ করে। "কুপতলা ইউনিয়ন"। সংগ্রহের তারিখ ২০২০-০৮-২৫। [স্থায়ীভাবে অকার্যকর সংযোগ]
রংবাজ (২০১৩-এর চলচ্চিত্র)

একই নামের অন্যান্য চলচ্চিত্রের জন্য দেখুন রংবাজ। রংবাজ ১১ই অক্টোবর, ২০১৩ সালে মুক্তিপ্রাপ্ত একটি বাংলা চলচ্চিত্র। রাজা চন্দ পরিচালিত, সুরিন্দর ফিল্মস প্রযোজিত এই চলচ্চিত্রে মুখ্য ভূমিকায় আছেন দেব এবং কোয়েল মল্লিক। চলচ্চিত্রটি রাম চরন তেজা অভিনীত চিরুঠার পুনঃনির্মান। এই গল্পের কাহিনি রাজ (দেব) নামক এক ব্যক্তিকে নিয়ে এগোয়, যে তার বাবার হত্যার প্রতিশোধ নিতে চায়। ১০ বছর বয়সে সে সবকিছু হারায়। এরপর সে থাইল্যান্ডের রাজধানী ব্যাংককে যায় এবং গল্প নতুন মোড় নেয়। এবং আরও অনেকে। এই চলচ্চিত্রে মোট সাতটি গান রয়েছে। বিখ্যাত সংগীত পরিচালক জিৎ গাঙ্গুলী এই ছবির সংগীত পরিচালনা করেন। রাজা চন্দ, প্রসেন এই চলচ্চিত্রের জন্য গান লেখেন। "Rangbaaz (2013) Bengali Movie Info"। ৮ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২ মার্চ ২০১৩।  "Bengali Films Remaking from South Indian Films"। ১৮ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৩।  "সংরক্ষণাগারভুক্ত অনুলিপি"। ১৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৩।  "সংরক্ষণাগারভুক্ত অনুলিপি"। ৩০ জুন ২০২০ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৩।  চলচ্চিত্র প্রবেশদ্বার
সিগেট টেকনোলজি

সিগেট টেকনোলজি পিএলসি একটি মার্কিন স্টোরেজ কোম্পানি। সিগেট প্রথম ৫.২৫ ইঞ্জি হার্ডডিস্ক তৈরি করে। আশির দশকে তারা মাইক্রোকম্পিউটার বাজারে অন্যতম সরবরাহকারী ছিল। ১৯৯১ সালে তারা ৭২০০ আরপিএম হার্ডডিস্ক তৈরি করে। ২০০৬ সালে তারা ম্যাক্সটর এবং ২০১১ সালে স্যামসাং এর হার্ডডিস্ক এর ব্যবসা কিনে নেয়। Financial statements for Seagate Technologies "Company Profile for Seagate Technology (STX)"। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০০৮-১০-২২।  উইকিমিডিয়া কমন্সে সিগেট টেকনোলজি সংক্রান্ত মিডিয়া রয়েছে। Seagate Technology website Seagate Milestones ওয়েব্যাক মেশিনে আর্কাইভকৃত ২৫ ফেব্রুয়ারি ২০১২ তারিখে Seagate hard disk drive production date calculator (1 of 2) Seagate hard disk drive production date calculator (2 of 2) Explanation of Seagate hard disk drive production date Former Seagate logo
লস আলামস ন্যাশনাল ল্যাবরেটরি

লস আলামস ন্যাশনাল ল্যাবরেটরী মার্কিন যুক্তরাষ্ট্রের দুটি গবেষণাগারের একটি যেখানে নিউক্লিয়ার অস্ত্র নিয়ে গোপন গবেষণা হয়। এটি মার্কিন যুক্তরাষ্ট্রের ডিপার্টমেন্ট অব এনার্জি এর একটি গবেষণাগার। এটি নিউ মেক্সিকোতে অবস্থিত। এটি পৃথিবীর অন্যতম বৃহৎ বিজ্ঞান ও প্রযুক্তি প্রতিষ্ঠান। এখানে জাতীয় নিরাপত্তা, মহাকাশ, নবায়নযোগ্য শক্তি, সুপারকম্পিউটিং, ওষুধ, ন্যানোপ্রযুক্তি প্রভৃতি নিয়ে গবেষণা হয়। এই প্রতিষ্ঠানে প্রায় ৯০০০ মানুষ কাজ করে। এর কর্মীদের এক-তৃতীয়াংশ পদার্থবিজ্ঞানের, এক-চতুর্থাংশ প্রকৌশলী, এক-ষষ্ঠাংশ রসায়ন ও ভৌতবিজ্ঞানের এবং অবশিষ্টাংশ গণিত, কম্পিউটার বিজ্ঞান, জীববিজ্ঞান, জীববিজ্ঞান ও ভূবিজ্ঞান নিয়ে কাজ করে। কর্মী (২০০৮-০৪-১৫)। "জাতীয় নিবন্ধন তথ্য পদ্ধতি"। ঐতিহাসিক স্থানসমূহের জাতীয় নিবন্ধন। জাতীয় পার্ক পরিষেবা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://www.scribd.com/doc/14229/Chapter-2-Overview-of-Historical-Operations-at-Los-Alamos ওয়েব্যাক মেশিনে আর্কাইভকৃত ২৭ অক্টোবর ২০০৭ তারিখে Los Alamos National Laboratory (official website) Los Alamos History (History/ official website) Annotated bibliography on Los Alamos from the Alsos Digital Library Los Alamos National Security, LLC University of California Office of Laboratory Management ওয়েব্যাক মেশিনে আর্কাইভকৃত ৯ নভেম্বর ২০১২ তারিখে (official website) Los Alamos Neutron Science Center "LANSCE" Los Alamos Weather Machine LANL: Technology Transfer, an example [স্থায়ীভাবে অকার্যকর সংযোগ] "Protecting the Nation's Nuclear Materials". Government Calls Arms Complexes Secure; Critics Disagree NPR. Los Alamos Study Group – an Albuquerque-based group opposed to nuclear weapons Site Y: Los Alamos A map of Manhattan Project Era Site Y: Los Alamos, New Mexico. Los Alamos National Laboratory Nuclear Facilities, 1997 Machinists who assembled the atomic bomb.
লক্ষ্মীপুর ইউনিয়ন

লক্ষ্মীপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা: লক্ষ্মীপুর ইউনিয়ন, আটঘরিয়া; (পাবনা জেলা) লক্ষ্মীপুর ইউনিয়ন, গাইবান্ধা সদর; (গাইবান্ধা জেলা) লক্ষ্মীপুর ইউনিয়ন, চাঁদপুর সদর; (চাঁদপুর জেলা) লক্ষ্মীপুর ইউনিয়ন, দোয়ারাবাজার; (সুনামগঞ্জ জেলা) লক্ষ্মীপুর ইউনিয়ন, বরুড়া; (কুমিল্লা জেলা) ভায়ালক্ষ্মীপুর ইউনিয়ন; (চারঘাট, রাজশাহী) লক্ষ্মীপুর খোলাবাড়িয়া ইউনিয়ন; (সদর, নাটোর) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আব্দুর রউফ চৌধুরী

আব্দুর রউফ চৌধুরী (মার্চ ১, ১৯২৯ - ফেব্রুয়ারি ২৩, ১৯৯৬) একজন বাংলাদেশী কথাসাহিত্যিক। তিনি একজন স্বল্পপ্রজ লেখক ছিলেন। পাঁচটি উপন্যাস, চারটি গল্পগ্রন্থ, চারটি প্রবন্ধ সংকলন, ১০টি গবেষণা ও ইতিহাস গ্রন্থ, ছয়টি ইসলাম বিষয়ে মৌল ও অনুবাদ রচনা, অন্যান পাঁচটি গ্রন্থ, দুটো কবিতাগ্রন্থ এই নিয়ে তার রচনাসম্ভার। বাস্তবতার নিপুণ চিত্রণ, ইতিহাস ও রাজনৈতিক জ্ঞান, গভীর অন্তর্দৃষ্টি ও সূক্ষ্ম কৌতুকবোধ তার রচনাকে দিয়েছে ব্যতিক্রমী সুষমা। বাংলা সাহিত্যে তিনি প্রশংসিত বাংলাদেশী লেখক। আব্দুর রউফ চৌধুরী ১৯২৯ সালের ১লা মার্চ বাংলাদেশের হবিগঞ্জ জেলার মুকিমপুর গ্রামে জন্মগ্রহণ করেন। তার ডাক নাম রূপ। তার বাবার নাম আজহর চৌধুরী এবং মায়ের নাম নাজমুন নেসা চৌধুরী। আব্দুর রউফ চৌধুরী মৌলভীবাজার কাশীনাথ স্কুল থেকে ১৯৪৩ সালে ম্যাট্রিকুলেশন পরীক্ষা এবং হবিগঞ্জ বৃন্দাবন কলেজ থেকে ১৯৪৫ সালে ইন্টারমিডিয়েট পাস করেন। এরপর হবিগঞ্জ বৃন্দাবন কলেজ-এ থেকে অনার্স পড়েন (১৯৪৭)। আব্দুর রউফ চৌধুরীর কর্মজীবন শুরু হয় ব্যবসায়ের মাধ্যমে। তারপর প্রভাষক পদে যোগদানের মাধ্যমে। এরপর তিনি পাকিস্তান বিমানবাহিনীতে যোগ দেন। সরকারি কর্মকর্তা হিসেবে ব্রিটিশ বিমানবাহিনীতে যোগ দেন ১৯৬২ সালে। কর্মজীবনে ব্রিটিশ সরকারি কর্মকর্তা হিসেবে দায়িত্ব পালন করেন ১৯৮৯ সাল পর্যন্ত। ১৯৫১ সালে তিনি বিয়ে করেন। তার স্ত্রীর নাম শিরীন চৌধুরী। মুক্তিযুদ্ধের সময় তিনি প্রবাসে মুক্তিযোদ্ধা সংগঠক হিসেবে দায়িত্ব পালন করেন ১৯৭১ সাল, গোপনে মুক্তিযোদ্ধাদের সঙ্গে যোগাযোগ রাখেন। আব্দুর রউফ চৌধুরী প্রগতিশীল হবিগঞ্জ সাহিত্য পরিষদের এর সহ সভাপতি হিসেবে দায়িত্ব পালন করেছেন। বাংলা একাডেমী আজীবন সদস্য পদ লাভ করেন (১৯৯৩)। তিনি শ্রেষ্ঠ লেখক হিসেবে হবিগঞ্জ গ্রন্থমেলা পুরস্কারে ভূষিত হন (১৯৯৫)। সারা জীবন লড়াই করেছেন ডায়াবেটিস, নানাবিধ রোগে। ১৯৯৬ সালের ২৩শে ফেব্রুয়ারি আব্দুর রউফ চৌধুরী মৃত্যুবরণ করেন। পরদেশে পরবাসী নতুন দিগন্ত সাম্পান ক্রুস অনিকেতন মা ছোট গল্প সংকলন গল্পসম্ভার (১০টি গল্প) বিদেশী বৃষ্টি (১০টি গল্প) গল্পভুবন (১০টি গল্প) গল্পসল্প (১০টি গল্প) প্রবন্ধ সংকলন প্রবব্ধগুচ্ছ (১৬টি প্রবন্ধ) নজরুল : নন্দনের অন্দরমহল রবীন্দ্রনাথ : চির-নূতনের দিল ডাক গবেষণা ও ইতিহাস ফরাসি বিপ্লব ১৯৭১ (দুই খণ্ড) একটি জাতিকে হত্যা স্বায়ত্তশাসন, স্বাধিকার ও স্বাধীনতা যুগে যুগে বাংলাদেশ বিপ্লব ও বিপ্লবীদের কথা (পাঁচ খণ্ড) মহান একুশে কার্ল মার্কস ও ফ্রেডারিক এঙ্গেলস বাইবেলে নবী মোহাম্মদ সা. আরব জাতির ইতিহাস ধর্মের নির্যাস মুক্তিসংগ্রাম সমগ্র ইসলামি রাচনাসমগ্র হবিগঞ্জ সাহিত্য পরিষদ পুরস্কার (মরণোত্তর) (২০০১) [১] https://www.manobkantha.com.bd/art-literature/387987/%E0%A6%AC%E0%A6%BE%E0%A6%82%E0%A6%B2%E0%A6%BE-%E0%A6%B8%E0%A6%BE%E0%A6%B9%E0%A6%BF%E0%A6%A4%E0%A7%8D%E0%A6%AF%E0%A7%87%E0%A6%B0-%E0%A6%86%E0%A6%AC%E0%A7%8D%E0%A6%A6%E0%A7%81%E0%A6%B0-%E0%A6%B0%E0%A6%89%E0%A6%AB-%E0%A6%9A%E0%A7%8C%E0%A6%A7%E0%A7%81%E0%A6%B0%E0%A7%80 ওয়েব্যাক মেশিনে আর্কাইভকৃত ২৭ সেপ্টেম্বর ২০২২ তারিখে https://www.dailyjanakantha.com/details/article/174566/%E0%A6%A6%E0%A7%8D%E0%A6%B0%E0%A7%8B%E0%A6%B9%E0%A7%80-%E0%A6%95%E0%A6%A5%E0%A6%BE%E0%A6%B8%E0%A6%BE%E0%A6%B9%E0%A6%BF%E0%A6%A4%E0%A7%8D%E0%A6%AF%E0%A6%BF%E0%A6%95-%E0%A6%86%E0%A6%AC%E0%A7%8D%E0%A6%A6%E0%A7%81%E0%A6%B0-%E0%A6%B0%E0%A6%89%E0%A6%AB-%E0%A6%9A%E0%A7%8C%E0%A6%A7%E0%A7%81%E0%A6%B0%E0%A7%80/
তুলনামূলক সাহিত্য

তুলনামূলক সাহিত্য একটি একাডেমিক বিষয় যেখানে দুই বা ততোধিক ভাষাগত, সাংস্কৃতিক বা জাতিগত পটভূমি থেকে আগত সাহিত্য বিষয়ে আলোচনা বা অনুসন্ধান করা হয়। সাধারণত ভিন্নতর ভাষার সাহিত্য নিয়ে এতে আলোচনা করা হয়; তবে একই ভাষাভাষী ভিন্নতর জাতিগোষ্ঠীর সাহিত্য নিয়েও আলোচনা হতে পারে। বাংলা ভাষায় তুলনামূলক সাহিত্য চর্চার ইতিহাস দুশো বছরের পুরাতন হলেও তুলনামূলক সাহিত্য চর্চার বিষয়গত আঙ্গিককে উল্লেখ করে [আলোচনা‌|সমালোচনা] শুরু হয় বিংশ শতাব্দীর শুরুতে। বাংলাভাষায় তুলনামূলক সাহিত্য চর্চা নিয়ে ১৯০৭ সালে বিশ্বসাহিত্য প্রবন্ধটি লেখেন রবীন্দ্রনাথ ঠাকুর। সেখানে বলেন, "ইংরাজিতে আপনারা তাহাকে Comparative Literature নাম দিয়াছেন। বাংলায় আমি তাহাকে বিশ্বসাহিত্য বলিব।" সাধারণভাবে তুলনামূলক সাহিত্যের শিক্ষার্থী এবং একাডেমিকগণ একাধিক ভাষায় দক্ষতা অর্জন করেন; একই সাথে সেসকল ভাষার সাহিত্যগত ঐতিহ্য, সাহিত্য সমালোচনার ধারা এবং প্রধান সাহিত্যগুলো সম্পর্কে চর্চা রাখেন। এই একাডেমিক বিভাগটির আন্তর্বিভাগীয় বৈশিষ্ট্যের কারণে এ বিভাগের একাডেমিকেরা অনুবাদবিদ্যা, সমাজবিজ্ঞান, সমালোচনা তত্ত্ব, সংস্কৃতিবিদ্যা, ধর্মবিদ্যা, ইতিহাস ইত্যাদি বিষয়ে কিছুটা চর্চা রেখে থাকেন। একারণে, বিভিন্ন বিশ্ববিদ্যালয়ে তুলনামূলক সাহিত্য বিভাগের পাঠ্যক্রম নির্ধারণের ক্ষেত্রে এরকম বিবিধ বিভাগের একাডেমিকেরা অবদান রাখেন। Placement of 1996-97 PhDs in Classics, Modern Languages, and Linguistics, জুলাই ৯, ২০১১ তারিখে মূল থেকে আর্কাইভ করা, সংগ্রহের তারিখ ডিসে ১৮, ২০১১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কার্ল পোলার্ড

কার্ল জেসে পোলার্ড (জন্মঃ ২৮ জুন, ১৯৪৭) একজন মার্কিন ভাষাবিজ্ঞানী। তিনি ওহাইও স্টেট ইউনিভার্সিটি-এর ভাষাবিজ্ঞান বিভাগের একজন অধ্যাপক। তিনি হেড গ্রামার ও হাইয়ার গ্রামার-এর উদ্ভাবক, এছাড়াও এইচপিএসজি-এর সহ-উদ্ভাবক। পোলার্ড স্ট্যানফোর্ড থেকে পিএইচডি ডিগ্রীধারী। "Carl Pollard | Department of Linguistics"। linguistics.osu.edu। সংগ্রহের তারিখ ২০২৩-০৮-১৫।  "Carl Pollard"।  Carl Pollard's website